.cd

.cd, Կոնգոյի Դեմոկրատական Հանրապետության վերին մակարդակի ազգային դոմենը (ccTLD)։

Այն գոյություն ունի 1997 թվականի օգոստոսի 20-ից, կառավարում է Office Congolais des Postes et Télécommunications (OCPT) պետական-իրավական ձեռնարկությունը, որը պատկանում է երկրի Փոստի և հեռահաղորդակցության նախարարությանը։ Որպես ցանցային տեղեկատվական կենտրոն այն հրապարակայնորեն հանդես է գալիս CDNIC հապավումով։

 Պատմություն 
.cd վերին մակարդակի դոմենը .zr-ի անմիջական իրավահաջորդն է, որը նախկինում օգտագործվել է Զաիր պետության համար մինչև դրա վերանվանումը։ Սկզբնապես .cd-ն չէր կարող ակտիվ օգտագործվել, քանի որ ցանցային տեղեկատվական կենտրոն չկար։ Հետագայում, 2004 թվականի ապրիլին, գրանցող կենտրոնի դերին հավակնել են և՛ գերմանական Key-Systems ընկերությունը, և՛, այսպես կոչված, Congo Internet Management-ը։ Նախկին մատակարարն արդեն 2001 թվականին հայտարարել էր, որ գրանցում է .cd դոմեններ։

 Հատկանիշներ 
Դոմենները գրանցվում են և՛ երկրորդ, և՛ երրորդ մակարդակում․ պաշտոնապես կա վեց երկրորդ մակարդակի դոմեն՝ .com.cd, .net.cd, .org.cd, .edu.cd, .mil.cd, ինչպես նաև .ac.cd։ Միջազգայնացված դոմենային անուններ հնարավոր չեն, կարող են օգտագործվել միայն տառաթվային սիմվոլներ։ .cd դոմենը պետք է լինի մեկից մինչև 63 նիշ երկարությամբ, իսկ եռատառ որոշակի բառեր թույլատրված չեն։ Այլ ընդհանուր անվանումներ կամ այնպիսիք, որոնք հղում են անում այլ վերին մակարդակի դոմենների կամ, օրինակ, ունեն կրոնական ուղղվածություն, նույնպես չեն թույլատրվում։

 Ծանոթագրություններ 

 Արտաքին հղումներ 
 IANA .cd whois տեղեկություն 

cd
Կատեգորիա:Կոնգոյի Դեմոկրատական Հանրապետություն
Կատեգորիա:1997 հիմնադրումներ

sv:Toppdomän#C